Por cuenta de la celebración del Día d’Asturies, el sindicatu educativu Suatea acaba de facer públicu un comunicáu onde solicita que’l currículu d’Educación Infantil recueya la llingua asturiana, que s’eliminen les ratios mínimes d’alumnáu pa recibir clases, el reconocimientu de la especialidá pa los maestros, que nos centros s’axeiten planes llingüísticos pa que l’idioma sía vehicular en delles árees y que s’atienda a la demanda en FP, Escueles d’Adultos y d’Idiomes y Universidá.